2010. aastaks Euroopa Liidu maailma kõige konkurentsivõimelisemaks majandusjõuks muutmise ja täistööhõive saavutamise strateegias kokku leppides tunnistasid riigipead ja valitsusjuhid Euroopa Ülemkogu erakorralisel kohtumisel Lissabonis 2000. aasta märtsis ühtlasi, et majanduskasvust üksi ei piisa vaesuse ja sotsiaalse tõrjutuse vastu võitlemiseks, ning kohustusid parandama sellealast koostööd; nad otsustasid, et  nõukogu peab aasta lõpuks seadma asjakohased eesmärgid, ja lepiti kokku, et sotsiaalse tõrjutuse vastu võitlemise poliitika peaks põhinema avatud koordinatsiooni meetodil, milles on ühendatud riikide tegevuskavad ja komisjoni esitatud programm koostöö ergutamiseks selles valdkonnas. Samal ajal rõhutas Euroopa Ülemkogu, et Euroopa sotsiaalkaitsesüsteemid tuleks moderniseerida selleks, et tagada nende jätkusuutlikkus, ning nõuti suuremat koostööd pensionide valdkonnas.